فڕۆکەخانەی شانۆن

فڕۆکەخانەی شانۆن فڕۆکەخانەیەکی نێونەتەوەیییە کە دەکەوێتە شارستانی کلێر لە ئیرلەندا. فڕۆکەخانەکە ھاوسێی دەمی ڕووباری شانۆنە و دەکەوێتە نیوەی ڕێگای نێوان ئینیس و لیمێریک. بە ھەبوونی نزیکەی ٢ ملیۆن سەرنشین لە ساڵی ٢٠٢٣دا، ئەم فڕۆکەخانەیە سێیەم قەرەباڵغترین فڕۆکەخانەیە لە کۆماری ئیرلەندا، و پێنجەم قەرەباڵغترین فڕۆکەخانەیە لەسەر دوورگەی ئیرلەندا. شانۆن پەیوەندییەکی دێرینی لەگەڵ گەشتە ئاسمانییەکانی ئەودیوی ئەتڵەسیدا ھەیە، ئەمەش بەھۆی پێگەی لەسەر کەناری ڕۆژاوای ئیرلەندا و بوونی بە یەکێک لە ڕۆژاواییترین فڕۆکەخانە نێونەتەوەیییەکانی ئەورووپا. نیوەیەکی ناوەندی کۆنترۆڵی ئۆقیانووسیی شانویک، کە سەرپەرشتیی تەواوی ھاتوچۆی ئاسمانیی کەرتی باکووری ڕۆژھەڵاتی باکووری ئۆقیانووسی ئەتلانتیک دەکات، دەکەوێتە نزیک فڕۆکەخانەکە لە ناوچەی بالیگیرینی ھاوسێی. سەرچاوەکان